रंगनाथन ने बताया कि पायलट आधार पर नोएडा में एक आवासीय परिसर में सीएनजी वितरण पंप स्थापित किया गया है। उन्होंने बताया कि सीएनजी स्टेशन खोलने के लिए सिर्फ 100 वर्गमीटर क्षेत्र की जरूरत होगी जो चार कार की पार्किंग के बराबर की जगह होती है।हम सीएनजी पंप स्थापित करेंगे और उसमें कर्मचारी भी रखेंगे। आवासीय परिसर में रहने वालों को सीएनजी भरवाने में प्राथमिकता दी जाएगी। उन्होंने कहा कि पंप को चलाने की जिम्मेदारी कंपनी की ही होगी। रंगनाथन ने बताया कि पिछले वित्त वर्ष में कंपनी ने 30 सीएनजी स्टेशन खोले हैं और चालू वित्त वर्ष में 50 स्टेशन खोलने का लक्ष्य रखा गया है। हालांकि हम मानते हैं कि चालू वित्त वर्ष में हम 60 स्टेशन खोलने में कामयाब होंगे।